CELEX: 62010TA0454
Language: et
Date: 2013-05-30 00:00:00
Title: Liidetud kohtuasjad T-454/10 ja T-482/11: Üldkohtu 30. mai 2013 . aasta otsus — Anicav jt versus komisjon (Põllumajandus — Ühine turukorraldus — Puu- ja köögiviljasektori toetus — Tühistamishagi — Otsene puutumus — Vastuvõetavus — Töödeldud puu- ja köögiviljad — Rakendusfondid ja -kavad — „Tegevuste, mis ei ole tegelikud töötlemistegevused” rahastamine)

3.8.2013   
            
            
               ET
            
            
               Euroopa Liidu Teataja
            
            
               C 225/64
            
         Üldkohtu 30. mai 2013. aasta otsus — Anicav jt versus komisjon
   (Liidetud kohtuasjad T-454/10 ja T-482/11) (1)
   
   (Põllumajandus - Ühine turukorraldus - Puu- ja köögiviljasektori toetus - Tühistamishagi - Otsene puutumus - Vastuvõetavus - Töödeldud puu- ja köögiviljad - Rakendusfondid ja -kavad - „Tegevuste, mis ei ole tegelikud töötlemistegevused” rahastamine)
   2013/C 225/143
   Kohtumenetluse keel: inglise
   
      Pooled
   
   
      Hagejad: Associazione Nazionale degli Industriali delle Conserve Alimentari Vegetali (Anicav) (Napoli, Itaalia) (kohtuasi T-454/10); Agrupación Española de Fabricantes de Conservas Vegetales (Agrucon) (Madrid, Hispaania), ja kuusteist ülejäänud hagejat, kelle nimed on loetletud I lisas (kohtuasi T-482/11) (esindajad: advokaadid J. L. da Cruz Vilaça, S. Estima Martins ja S. Carvalho de Sousa ning hiljem advokaadid S. Estima Martins, S. Carvalho de Sousa ja R. Oliveira)
   
      Kostjad: Euroopa Komisjon (esindajad: kohtuasi T-454/10: B. Schima ja M. Vollkommer ning hiljem B. Schima ja N. Donnelly; kohtuasjas T-482/11 K. Banks ja M. Schima)
   
      Hagejate toetuseks menetlusse astujad kohtuasjas T-454/10: Associazione Italiana Industrie Prodotti Alimentari (AIIPA) (Milano, Itaalia), ja kümme ülejäänud menetlusse astujat, kelle nimed on loetletud II lisas (esindajad: advokaadid J. L. da Cruz Vilaça, S. Estima Martins ja S. Carvalho de Sousa ning hiljem advokaadid S. Estima Martins, S. Carvalho de Sousa ja R. Oliveira)
   
      Kostjate toetuseks menetlusse astujad: Confederazione Cooperative Italiane (Rooma Itaalia), ja kaheksa ülejäänud menetlusse astujat, kelle nimed on loetletud III lisas (esindajad: advokaadid M. Merola, C. Santacroce ja L. Cappelletti)
   
      Ese
   
   Kohtuasjas T-454/10 on nõue tühistada komisjoni 21. detsembri 2007. aasta määruse (EÜ) nr 1580/2007, millega kehtestatakse nõukogu määruste (EÜ) nr 2200/96, (EÜ) nr 2201/96 ja (EÜ) nr 1182/2007 rakenduseeskirjad puu- ja köögiviljasektoris (ELT L 350, lk 1), mida on muudetud komisjoni 30. juuli 2010. aasta määrusega (EL) nr 687/2010 (ELT L 199, lk 12), artikli 52 lõige 2a ja VIII lisa, ning kohtuasjas T-482/11 nõue tühistada komisjoni 7. juuni 2011. aasta rakendusmääruse (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga (ELT L 157, lk 1), artikli 50 lõige 3 ja artikli 60 lõige 7.
   
      Resolutsioon
   
   
               1.
            
            
               Tühistada komisjoni 21. detsembri 2007. aasta määruse (EÜ) nr 1580/2007, millega kehtestatakse nõukogu määrust (EÜ) nr 2200/96, (EÜ) nr 2201/96 ja (EÜ) nr 1182/2007 rakenduseeskirjad puu- ja köögiviljasektoris (muudetud komisjoni 30. juuli 2010. aasta määrusega (EL) nr 687/2010), artikli 52 lõike 2a teine lõik ulatuses, milles selles on ette nähtud, et töötlemiseks ettenähtud puu- ja köögivilja turustatud toodangu väärtus hõlmab ka „tegevuste, mis ei ole tegelikud töötlemistegevused” väärtust.
            
         
               2.
            
            
               Tühistada komisjoni 7. juuni 2011. aasta rakendusmääruse (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, artikli 50 lõige 3 ulatuses, milles selles on ette nähtud, et töötlemiseks ettenähtud puu- ja köögivilja turustatud toodangu väärtus hõlmab ka „tegevuste, mis ei ole tegelikud töötlemistegevused” väärtust.
            
         
               3.
            
            
               Tühistada rakendusmääruse nr 543/2011 artikli 60 lõige 7.
            
         
               4.
            
            
               Osas, milles kohtuasjas T-454/10 esitatud hagi puudutab määruse nr 1580/2007 VIII lisa tühistamist, on vajadus otsus teha ära langenud.
            
         
               5.
            
            
               Määruse nr 1580/2007 artikli 52 lõike 2a teise lõigu ja rakendusmääruse nr 543/2011 artikli 50 lõike 3 tagajärjed säilitatakse sellisel viisil, et kehtivaks loetakse üksnes need maksed, mis tehti viimati nimetatud õigusnormide alusel tootjaorganisatsioonidele kuni käesoleva kohtuotsuse väljakuulutamiseni.
            
         
               6.
            
            
               Mõista kohtuasjas T-454/10 Associazione Nazionale degli Industriali delle Conserve Alimentari Vegetali (Anicav) ja viimase nõuete toetuseks menetlusse astujate, kelle nimed on loetletud II lisas, kohtukulud välja komisjonilt, kes ühtlasi kannab ise oma kohtukulud.
            
         
               7.
            
            
               Komisjoni nõuete toetuseks kohtuasjas T-454/10 menetlusse astujad, kelle nimed on loetletud III lisas, kannavad ise oma kohtukulud.
            
         
               8.
            
            
               Mõista kohtuasjas T-482/11 Agrupación Española de Fabricantes de Conservas Vegetalesi (Agrucon) ja ülejäänud hagejate — kelle nimed on loetletud I lisas — kohtukulud välja komisjonilt, kes ühtlasi kannab ise oma kohtukulud.
            
         
               9.
            
            
               Komisjoni nõuete toetuseks kohtuasjas T-482/10 menetlusse astujad — kelle nimed on loetletud III lisas — kannavad ise oma kohtukulud.
            
         
      (1)  ELT C 328, 4.12.2010.